“ถ้าคุณยังไม่มี Shot List แสดงว่าคุณยังไม่ได้วางแผนเกี่ยวกับภาพยนตร์เรื่องนี้ แล้วปัญหาชวนปวดหัวก็จะเกิดขึ้น” ผู้สร้างภาพยนตร์สารคดี Dominic Duchesneau กล่าว “คุณจะถ่ายฟุตเทจมากเกินจำเป็น ก่อนที่จะรู้ตัวว่าไม่มีฟุตเทจที่จะนำมาใช้บอกเล่าเรื่องราวดีๆ ได้” Duchesneau เจาะจงเกี่ยวกับการสร้างภาพยนตร์สารคดีว่า “ฝันร้ายที่สุดคือไปถึงกองแล้วไม่รู้เลยว่าอยากได้ช็อตแบบไหนบ้าง คุณไม่ควรเทงานทั้งหมดไปให้นักแสดงและทำให้เขารู้สึกว่าเป็นผู้กำกับเสียเอง”
แม้แต่กองถ่ายภาพยนตร์อินดี้เล็กๆ ก็เป็นสถานที่ที่วุ่นวายได้ และต่างคนต่างก็จะหันมาถามผู้กำกับเมื่อมีข้อสงสัย ซึ่งเป็นเหตุผลที่ทำให้ Shot List สำคัญมาก โดยเฉพาะอย่างยิ่งสำหรับผู้กำกับมือใหม่ Shot List จะบอกถึงช็อตต่างๆ ที่อย่างน้อยที่สุดคุณต้องมีและช่วยให้การถ่ายทำเป็นไปตามกำหนดเวลา